Kansainväliset kilpakerintäsäännöt

1. Kilpailijat
2. Kilpailijat osallistuvat kisaan omalla vastuullaan.
3. Kilpailijoiden tulee olla asianmukaisesti pukeutuneita. Tämä koskee myös palkintojen jakotilaisuutta.
4. Keritsijä ei saa olla päihtynyt tai huumausaineen vaikutuksen alaisena. Sattuman varaisia testejä voidaan tehdä. Jos keritsijän todetaan olevan päihteiden vaikutuksen alaisena, tulee hänen maksaa kaikki testistä aiheutuneet kulut ja eikä hän saa osallistua kisaan.
5. Tuomarilla on oikeus sammuttaa keritsin ja hylätä kilpailija, jos tämän käytös on hyvän tavan vastaista tai kilpailija häiritsee muita kilpailijoita. Päätuomarilla on oikeus keskeyttää kilpailijan suoritus, jos kerintä kestää huomattavasti pidempään kuin muilla kilpailijoilla.
6. Kilpailut
7. Kilpailusarjojen järjestys tulee päättää ennen kisoja.
8. Kilpailija kisaa omalla kerintäkoneellaan, terillään tai kerintäsaksillaan. Kisanjärjestäjän tulee tarjota mahdollisuus teroitukseen, mutta jos tämä ei kuitenkaan ole mahdollista, tulee siitä ilmoittaa kisaajille kisakirjeessä.
9. Jokaisella keritsijällä saa olla kaksi valmiiksi asennettua keritsintä lavalla. Keritsimen vaihdosta, lampaan karkaamisesta, terien epäkunnosta tai huolimattomasta valmistelusta johtuvaa ajan menetystä ei hyvitetä. Jos ajan menetys johtuu toisen kilpailijan karanneesta lampaasta tai toimihenkilön huolimattomuudesta tai virheestä, hyvitetään aika kilpailijalle tai kierros uusitaan päätuomarin päätöksellä. Kilpailunjärjestäjä voi halutessaan antaa keritsijöille luvan käyttää kolmea eri keritsintä, jos kerittävänä on erirotuisia lampaita samalla kierroksella.
10. Finaalissa kilpailijoiden tulee saapua kerintäpaikalleen vasta lampaiden jaon jälkeen. Jos kilpailija on vasenkätinen, hän saa vaihtaa paikkansa vasenkätisen kerintäpaikalle, jos sellainen on vapaana.
11. Kilpailija voi tuomarin läsnä ollessa tarkistaa tai järjestellä lampaitaan lavakarsinassa. Kaikenlainen villan nyppiminen ja poistaminen ennen tai jälkeen ajanoton on kiellettyä ja siitä rangaistaan virhepisteillä.
12. Kilpailijoilla on oikeus vaatia lampaan poistamista kilpailusta, jos sen kunto tai villanlaatu poikkeaa huomattavasti muista lampaista. Päätuomari tekee lopullisen päätöksen ja hylättyä lammasta ei saa enää käyttää muissa sarjoissa.
13. Kilpailijan tulee itsenäisesti:
14. Käynnistää ja sammuttaa keritsin.
15. Ottaa lammas kiinni lavakarsinasta. Lammasta ei saa kaataa ennen kerintäpaikkaa, paitsi jos ennen kilpailua on toisin päätetty.
16. Ohjaa lampaan sille osoitettuun karsinaan kerinnän jälkeen.
17. Sammuttaa keritsin aina lampaan kuljetuksen ajaksi.
18. Lavakarsinassa voi olla yksi karsina-avustaja. Karsina-avustaja ei saa nostaa tai kaataa lammasta. Hän ei myöskään saa käynnistää tai sammuttaa kerintäkonetta. Lavakarsinaan ei saa mennä muita henkilöitä. Poikkeuksena tilanteet, joissa uhataan paikallaolijoiden tai eläinten turvallisuutta, tässä tapauksessa tuomarin on lupa mennä karsinaan.
19. Kilpailijoiden tulee odottaa kerintälavalla lupaa aloittaa kerintä. Karsinan ovea ei saa avata, eikä konetta käynnistää ennen kuin siihen on annettu lupa.
20. Kierroksen kilpailijoiden tulee odottaa lavalla niin kauan, että viimeinenkin kilpailija on saanut viimeisen lampaansa kerittyä. Paitsi jos:

 Kilpailijan tulee päästä kiireellisesti ensiapuun.

 Kilpailijaa on tuomarin toimesta pyydetty poistumaan lavalta.

1. Kilpailijan tulee avustaa lampaan käsittelyssä, kun tuomarit arvioivat karsinapisteitä. Kilpailija ei kuitenkaan saa avustaa keritsemiensä lampaiden esittelyssä. Jos kilpailija kieltäytyy tehtävästä, hänelle annetaan kymmenen lisävirhepistettä (engl. holepoints)

*Luokat joissa keritään kerintäsaksilla:*

1. *Kilpailija saa ottaa lavalle kahdet kerintäsakset. Sakset, joilla ei keritä, tulee asettaa niin, ettei niistä aiheudu vaaraa kilpailijalle, muille henkilöille tai eläimille.*
2. *Lampaan kuljetuksen ajaksi myös käytössä olevat sakset tulee asettaa niin, ettei niistä aiheudu vaaraa.*

*Kilpailunjärjestäjän tulee osoittaa turvallinen paikka saksille.*

1. Lampaat
2. Kerittävien lampaiden tulee olla yhtenevän kokoisia ja ikäisiä, ja niiden villan tyypin sekä kasvuvaiheen tulee olla sama. Näin varmistetaan, että kilpailu on tasavertainen kaikille keritsijöille.
3. Kisalampaan valmistelu kilpailuihin tulee olla mahdollisimman vähäistä, mutta lampaan turvallisuuden vuoksi voidaan ennen kisaa keriä utareita, sukuelimiä ja peräaukkoa ympäröivät villat.
4. Ajanotto
5. Jokaiselle kilpailijalle tulee järjestää luotettava ja henkilökohtainen ajanotto.
6. Ajanotto alkaa, kun vastuuhenkilö antaa kilpailijoille ennalta sovitun ja tiedotetun merkin. Esim. sanoo ”olkaa hyvä” tai ”saa aloittaa”. Ajanotto lopetetaan myös ennalta sovittuun merkkiin. Tämä taas voi olla esim. koneen sammuttaminen tai saksikeritsimen laskeminen maahan.
7. Tuomarit
8. Jokaisessa kilpailussa tulee olla päätuomari, joka on vastuussa siitä, että kilpailussa noudatetaan kansainvälisiä sääntöjä. Päätuomarin päätökset ovat lopullisia, koskien myös päätöksiä, joissa ei ole ohjetta näissä säännöissä.
9. Kuka tahansa voi pyytää tuomarilta selvennystä milloin tahansa. Tuomari voi ratkaista asian tai siirtää se World Councilin ratkaistavaksi.
10. Kokopisteitä annettaessa tulee aina kysyä varmistus toiselta tuomarilta.
11. Ennen kilpailun alkua päätuomari ilmoittaa keritäänkö lampaiden säärivillat. Päätuomari selventää myös minkä verran lampaita on esivalmisteltu kisoihin ja mikä on tarkka alue, jonka kerintää ei huomioida.
12. Ulkomaalaisen tuomarin päätökset kansainvälisissä kisoissa tai edustusjoukkueen karsinnoissa on tarkastettava päätuomarin kanssa.
13. Lavatuomarit
14. Lavatuomarit arvostelevat:
15. Tuplaleikkauksia
16. Villamaton tarpeetonta rikkomista
17. Luvatonta kerintää ennen tai jälkeen ajanoton
18. Muita virheitä kerinnässä
19. Sama tuomari aloittaa aina kierroksen samalta kerintäpisteeltä.
20. Lavatuomareita kierrätetään pisteeltä toiselle, jotta arvostelu olisi kaikille kisaajille tasapuolista. Kierron tulee jatkua kunnes viimeisenkin keritsijän viimeinen lammas on keritty.
21. Jokaisen tuomarin tulee ehtiä arvioimaan jokaista kierroksella kilpailevaa keritsijää kierroksen aikana. Yksi kierros kestää ajanoton alusta siihen asti, kun viimeinen keritsijä on saanut viimeisen lampaansa kerittyä.
22. Virhepisteet voidaan arvostella lomakkeille tai tuomarit voivat käyttää kappalelaskuria. Jokaisella pisteellä tulee olla omansa.
23. Tuomari voi keskeyttää kisaajan suorituksen, jos tällä on ensiapua vaativa vamma, eikä kilpailija keskeytä itse suoritustaan.
24. Lavavirhepisteet
25. Tuplaleikkaukset: Luottokortin kokoisesta (85x55x10mm) uudelleen keritystä alueesta saa 5 virhepistettä. 1 virhepiste 85x11x10mm.
26. Villamaton rikkominen kädellä ns. ”full wool fleace”-kisoissa: 1 virhepiste.
27. Karsina-avustaja nostaa lammasta, kääntää sen istuvalleen tai nyppii villaa ennen tai jälkeen kerinnän. 1 lisävirhepiste. Lisävirhepisteen vuoksi tähän tarvitaan päätuomarin konsultaatio.
28. Kilpailija ei selkeästi keritse vatsavillaa omana osionaan ja keritsee sen myöhemmin osaksi villamattoa tai keritsee huomattavan paljon villamatosta vatsavillojen mukaan. Vatsavillan keritsemättä jättäminen tai liiallinen villamaton keritseminen vatsavillojen joukkoon: 1 virhepiste per kylki.
29. Kilpailija ei irrota vatsavillaa villamatosta ja siirrä sitä selkeästi sivuun. Erottelematta jättäminen: 1 virhepiste.
30. Vatsavillojen erottelu niin, että siitä aiheutuu häiriötä: (Esim. heittäminen toisen keritsijän päälle) 1 virhepiste.
31. Keritsijä rikkoo villamaton tarkoituksellisesti: 2 virhepistettä.
32. Villamaton leikkaaminen tarkoituksellisesti kerintäkoneella kerittäessä kaulaa: 3 virhepistettä. Poikkeuksena kisat, joissa siihen on annettu kaikille keritsijöille lupa, tästä päätöksen tekee päätuomari ennen kisojen alkua.
33. Lammas rikkoo villamaton, kun se siirretään karsinaan tai villamatto raahautuu lampaan mukana karsinaan asti: 5 virhepistettä.
34. Keritty tai osittain keritty lammas karkaa keritsijältä: 2 lisävirhepistettä. Virhepisteitä ei anneta, jos lammas karkaa vasta sen jälkeen, kun se on huolellisesti viety karsinaan, mutta karkaa sen jälkeen.
35. Keritsijä siistii lammasta nyppimällä, kun kerintäkone ei ole käynnissä: 1 lisävirhepiste.
36. Lampaan rajusta käsittelystä: 5 lisävirhepistettä. Päätuomarin konsultaatio kaikissa tapauksissa.
37. Tuomarin tulee huomauttaa lisävirhepisteestä kilpailijaa.
38. Karsinatuomari
39. Yksi tuomari arvostelee kaikki kerityt lampaat kaikilta keritsijöiltä, jos tämä on mahdollista. Muissa tapauksissa karsinatuomarin tulee arvostella saman verran lampaita jokaiselta keritsijältä.
40. Karsinatuomari arvostelee:
41. Villaa, joka on jäänyt keritsemättä, myös villan sänkeä, jota ei ole kerittymahdollisimman läheltä ihoa.
42. haavat
43. Tuomarin on konsultoitava toista tuomaria vakavia haavoja arvosteltaessa.
44. Karsinavirhepisteet
45. Keritsemättä jäänyt villa tai liian pitkä sänki: luottokortin kokoinen alue (85x55x10mm) 5 virhepistettä. 1 virhepiste 85x11x10mm.
46. Haava, jonka halkaisija on 15mm: 1 virhepiste.
47. Syvät haavat, muttei kuitenkaan tarpeeksi vakavat, jotta voitaisiin antaa lisävirhepiste: 15 mm halkaisija 1 virhepiste ja lisäksi viisi virhepistettä.
48. Kilpailuissa, jossa säärivillat olisi pitänyt keriä: 2 virhepistettä per keritsemätön jalka.
49. Kilpailija vahingoittaa lampaan utareita: 5 lisävirhepiste. Haava tarvitsee eläinlääkärin hoitoa: 5 lisävirhepistettä. Nämä tarvitsevat aina päätuomarin konsultaation.
50. Keritsijä vahingoittaa lampaan kinnerjännettä tai sukupuolielimiä: 10 lisävirhepistettä. Päätuomarin konsultaatio.
51. Lopullinen päätäntävalta ja vastuu lisävirhepisteistä on karsinatuomarilla. Päätöksen tehtyään hän kirjoittaa lisävirhepisteet arvostelukaavakkeeseen ja allekirjoittaa sen.
52. Pisteiden lasku
53. Ajasta annettavat pisteet: 1 virhepiste per 20 sek.
54. Lavavirhepisteet: Keritsijän saamat virhepisteet (kaikista kierroksen lampaista) jaetaan kerittävien lampaiden lukumäärällä.
55. Karsinavirhepisteet: Keritsijän saamat virhepisteet (kaikista kierroksen lampaista) jaetaan kerittävien lampaiden lukumäärällä.
56. Aika-, lava- ja karsinavirhepisteet lasketaan yhteen. Vähiten virhepisteitä saanut keritsijä voittaa.

*Suomennettu 2015, Jenni-Stiina Inkinen*

*Päivitetty 2020*

Selvennyksiä termeihin:

Villamatto: tämä on vapaa suomennos englannin sanasta fleace. Sillä tarkoitetaan kerinnässä irronnutta villaa jonka tulisi irrota yhtenä tasaisena mattona.

Lisävirhepiste: Lisävirhepisteet ovat vakavia virhepisteitä. Käytännössä tämä tarkoittaa, että kun kaikki virhepisteet (lava, karsina ja aika) on asianmukaisesti laskettu, lisätään lopputulemaan lisävirhepisteet sellaisenaan. Niitä ei jaeta lampaiden määrällä kuten tavallisia virhepisteitä. Engl. hole point.

Tuplaleikkaus: Kun keritsijä keritsee saman alueen kahteen tai useampaan kertaan ja villakuitua ei leikata mahdollisimman pitkänä vaan se silputaan. Engl. second cut.

Kerintäpiste: Jokaisella keritsijällä on oma alue jossa keritseminen suoritetaan ja tältä alueelta ei tule poistua ennen kuin viimeinenkin kilpailija on kerinyt viimeisenkin lampaan. Engl. stand.

Kerintälava: Alue jonka sisällä on kaikkien kilpailijoiden kerintäpisteet. Engl. Board.

Lavatuomari(t): Tuomari joka arvioi kilpailijan kerintää kerintäpisteillä. Engl. Boardjudge.

Karsinatuomari(t): Tuomari joka arvioi kilpailjan keritsemät lampaat, joko kerinnän aikana tai sen jälkeen. Engl. Penjudge.